
Datum: 31.05.2021. godine
Na osnovu člana 27 stav 1 Zakona o javnim nabavkama („Službeni list CG“, br. 74/19) i Pravilnika za sprovođenje jednostavnih nabavki („Službeni list CG“, broj 61/20, 65/20, 71/20, 74/20 i 102/20), Crnogorski elektroprenosni sistem AD Podgorica objavljuje
ZAHTJEV ZA DOSTAVLJANJE PONUDA

ZA JEDNOSTAVNE NABAVKE
I Podaci o naručiocu 

	Naručilac:

Crnogorski elektroprenosni sistem AD
	Lice za davanje informacija:

Mia Dragićević

	Adresa:

Bulevar Svetog Petra Cetinjskog 18
	Poštanski broj:

81000

	Sjedište:

Podgorica
	PIB :

02751372

	Telefon:

+382 (20) 407 654
	Faks:

+382 (20) 244 492

	E-mail adresa:

mia.dragicevic@cges.me
	Internet stranica:

www.cges.me 


II  Predmet nabavke:

( Usluge
III Opis predmeta nabavke: 
Nadzor nad izvođenjem radova na rekonstrukciji dijela dalekovoda 400 kV Ribarevine–Peć kod stuba 15
IV Procijenjena vrijednost jednostavne nabavke:

Procijenjena vrijednost jednostavne nabavke bez uračunatog PDV-a: 7.000,00 €
V  Tehničke karakteristike ili specifikacije

	R.B.
	Opis predmeta nabavke,

odnosno dijela predmeta nabavke
	Bitne karakteristike predmeta nabavke u pogledu kvaliteta, performansi i/ili dimenzija
	Jedinica mjere
	Količina

	1.
	Nadzor nad izvođenjem radova na rekonstrukciji dijela DV 400 kV Ribarevine–Peć kod stuba 15
	Predmet nabavke
Predmet nabavke je vršenje stručnog nadzora nad izvođenjem radova na rekonstrukciji dijela dalekovoda 400 kV Ribarevine–Peć kod stuba 15. Rekonstrukcija obuhvata građevinske i elektrotehničke radove.

Rekonstrukcija obuhvata demontažne radove na postojećem stubu i u predmetnom zateznom polju, nabavku materijala i izradu novog stuba i elektromontažne radove u zateznom polju u kojem se nalazi stub 15.

Stručni nadzor uraditi u skladu sa Zakonom o planiranju prostora i izgradnji objekata („Sl. list CG“ broj 64/17) i podzakonskim aktima.
Stručni nadzor će se obavljati u skladu sa dinamikom izvođenja radova na rekonstrukciji. Radovi za koje je neophodno obezbijediti beznaponsko stanje dalekovoda će se izvoditi u skladu sa terminima beznaponskog stanja koje obezbijedi Naručilac. Procjena je da će beznaponsko stanje biti obezbijeđeno dva puta u trajanju od po 10 dana.

Obaveza Vršioca stručnog nadzora je da po završetku radova Naručiocu dostavi izvještaj.
OPIS RADOVA NAD KOJIMA SE VRŠI NADZOR
Cilj i svrha izvođenja radova

Na konstrukciji stuba 15 dalekovoda 400 kV Ribarevine–Peć su uočene deformacije, a uzrok njihove pojave je bio aktivni pritisak tla i loš kvalitet potpornog (nearmiranog) zida. Usled aktivnog pritiska tla došlo je do pomjeranja pomenutog zida, koji je došao u kontakt sa čeličnom konstrukcijom stuba i deformisao istu (na donjem dijelu stuba). Usled promjene statičkog sistema zida došlo je i do njegovog loma. U cilju sprečavanja dalje opasnosti po konstrukciju stuba, gornji dio zida je uklonjen. Zbog navedene deformacije na konstrukciji stuba neophodno je izraditi novi 400 kV stub u blizini postojećeg kako bi se obezbijedila  pogonska sigurnost dalekovoda i izbjegli mogući neželjeni efekti koji mogu nastati usljed deformacije konstrukcije na postojećem stubu. 
Radovi se izvode po revidovanom Glavnom projektu rekonstrukcije.

Predmet rekonstrukcije

Opšti podaci o objektu i lokaciji

Dalekovod 400 kV Ribarevine–Peć je objekat koji je pušten u pogon 1982. godine. Ovaj dalekovod predstavlja međunarodni vod i povezuje TS 400/110/35 kV Ribarevine sa trafostanicom u Peći, pa samim tim predstavlja veoma važan infrastrukturni objekat, tj. objekat od velikog značaja za elektroenergetsku mrežu u Crnoj Gori i okruženju. Ukupna dužina dalekovoda na teritoriji Crne Gore je 53,1 km, a na trasi se nalazi 156 stubova – 35 zateznih i 121 nosećih. Stubovi na trasi dalekovoda su čeličnorešetkaste konstrukcije, oblika latiničnog slova Y, dok su na jednom dijelu trase izgrađeni portalni stubovi.

Dionica dalekovoda koja je predmet rekonstrukcije je kod stuba 15 dalekovoda 400 kV Ribarevine–Peć i nalazi se u mjestu Zaton, opština Bijelo Polje.

Osnovni tehnički podaci i zahtjevi

Rekonstrukcija obuhvata demontažne radove na postojećem stubu i u predmetnom zateznom polju, nabavku materijala i izradu novog stuba i elektromontažne radove u zateznom polju u kojem se nalazi stub 15.

Postojeći stub 15 je noseći stub, čeličnorešetkaste konstrukcije, tipa Y8 proizvođača „Energoinvest“ Sarajevo. Nazivna visina predmetnog stuba je 24 m, a čine ga tijelo stuba visine 23 m i produžene noge različitih dužina za prilagođavanje kosom terenu (najmanja noga stuba je visine 1 m). Ukupna masa čelične konstrukcije postojećeg stuba 15 je oko 8000 kg.

Provodnici koji se trenutno nalaze na dalekovodu su ACSR 7,7:1, 3×2×490/65 mm2. Postojeća zaštitna užad su OPGW T2 i AlWe126, poprečnog preseka 125 mm2 i 126 mm2.

Naprezanje provodnika na predmetnom dijelu trase je 7,845 daN/mm2, naprezanje zaštitnog užeta AlWe126 je 19,613 daN/mm2, dok je naprezanje OPGW užeta 17,6 daN/mm2.

Dužina zateznog polja 9–16 je 2427 m.

Elektrodemontažni radovi

Elektrodemontažni radovi predstavljaju radove na demontaži faznih provodnika, zaštitnih užadi (OPGW i AlWe126), spojne i ovjesne opreme i izolatorskih lanaca prema Glavnom projektu. 

Strujni mostovi su postavljeni pomoću zateznih kompresionih spojnica.

Građevinski radovi

Građevinski radovi obuhvataju nabavku materijala i izgradnju novog stuba prema Glavnom projektu, kao i demontažu postojećeg stuba i uređenje terena. Radovi moraju obezbijediti nosivost, stabilnost i upotrebljivost stuba za uslove na trasi dalekovoda i potpunu sigurnost i funkcionalnost dalekovoda.

Postojeći stub je čeličnorešetkaste konstrukcije, sastavljene od standardnih čeličnih profila i limova (Č.0561 i Č.0361), koji su povezani spojnim sredstvima klase 5.6. Prvi montažni nastavak čelične konstrukcije na postojećem stubu je urađen neposredno iznad temelja.

Novi stub je, takođe, čeličnorešetkaste konstrukcije, antikorozivno zaštićene toplim cinkovanjem, fundiran na armiranobetonskim temeljima. Veze elemenata čelične konstrukcije se ostvaruju spojnim sredstvima.

Za izradu temeljne jame predviđen je široki iskop. Prilikom iskopa temeljne jame do projektovane dubine, odnosno do osnovne stijene, treba obezbijediti da zidovi iskopa budu pod nagibom prema projektnoj dokumentaciji, kako bi se isključila mogućnost obrušavanja zidova iskopa u dno temeljne jame.

Temelji su projektovani kao temelji samci, u skladu sa geotehničkim uslovima terena. Temelji su armiranobetonski MB30 (C25/30). Armatura koja se koristiti je RA 400/500-2 (B500B).

Čelična konstrukcija novog stuba je projektovana od profila i limova od čelika S355JR i S235JR i zavrtnjeva klase čvrstoće k.5.6.

Elektromontažni radovi

Elektromontažni radovi obuhvataju montažu ranije demontirane spojne i ovjesne opreme i izolatorskih lanaca, faznih provodnika i zaštitnih užadi i njihovu montažu na novoprojektovani stub prema Glavnom projektu.

Uzemljenje se izvodi prema Glavnom projektu.

Svi radovi se izvode u skladu sa Pravilnikom o tehničkim normativima za izgradnju nadzemnih elektroenergetskih vodova nazivnog napona od 1 kV do 400 kV  ("Sl. list SFRJ", br. 65/88 i 18/92).

Ostali zahtjevi

Izvođenje radova se organizuje tako da trajanje beznaponskog stanja bude što kraće.

Specifični zahtjevi 
S obzirom na činjenicu da će se radovi izvoditi na dalekovodu naponskog nivoa 400 kV, dinamika izvođenja radova će biti takva da rekonstrukcija izvede sa najmanjim mogućim prekidima rada dalekovoda.

Zbog specifičnosti objekta posebnu pažnju treba posvetiti bezbjednosti prilikom izvođenja radova. Organizaciju rada definisati tako da se obezbijede potrebna sigurnosna rastojanja prilikom izvođenja dijela radova koji je moguće izvoditi bez isključenja dalekovoda.
Ostalo

Više detalja o predmetnim radovima je dato na slikama (prikaz postojećih uzdužnih profila 9–16 i 16–17–19, situacioni prikaz dijela dalekovoda, crteži temelja i silueta stuba)
	kom
	1


Licence/sertifikati/potvrde:
Vršilac stručnog nadzora treba da posjeduje sledeće licence i ovlašćenja:

· licencu revidenta i stručnog nadzora izdatu u skladu sa Zakonom o planiranju prostora i izgradnji objekata („Sl. list CG”, br. 64/2017, 44/2018 i 63/2018),
· rješenje o utvrđivanju ispunjenosti uslova za obavljanje poslova revizora, vršioca stručnog nadzora i tehničkog pregleda za složeni inženjerski objekat (nadzemni i podzemni dalekovodi i trafostanice naponskog nivoa 35 kV i više) za inženjera građevinarstva izdato u skladu sa Zakonom o planiranju prostora i izgradnji objekata,
· potvrdu o članstvu revizora građevinske struke u Inženjerskoj komori Crne Gore,
· rješenje o utvrđivanju ispunjenosti uslova za obavljanje poslova revizora, vršioca stručnog nadzora i tehničkog pregleda za složeni inženjerski objekat (nadzemni i podzemni dalekovodi i trafostanice naponskog nivoa 35 kV i više) za inženjera elektrotehnike izdato u skladu sa Zakonom o planiranju prostora i izgradnji objekata,

· potvrdu o članstvu revizora elektrotehničke struke u Inženjerskoj komori Crne Gore.

	Postojeći uzdužni profil 9–16

	Postojeći uzdužni profil 16–17–19

Situacija trase

Crtež temelja novoprojektovanog stuba

Prikaz jednog novoprojektovanog temelja stuba

Silueta novoprojektovanog stuba
Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora:
Mjesto izvršenja ugovora: dionica dalekovoda 400 kV Ribarevine–Peć, Zaton, opština Bijelo Polje
VI Način i rok plaćanja

Virmanski, u roku od 30 dana od dana uredno ispostavljene fakture.
VII Rok izvršenja ugovora:
Rok izvršenja Ugovora je 4 mjeseca od potpisivanja Ugovora.

VIII Kriterijum za izbor najpovoljnije ponude:
( najniža ponuđena cijena  





broj bodova    

100
IX Način i rok i dostavljanja ponuda

Ponude se mogu predati preko ESJN-a zaključno sa danom 07.06.2021. godine do 09:00 sati.

Ponude će se otvoriti dana 07.06.2021. godine, u 09:00 sati.
X Rok za donošenje obavještenja o ishodu postupka
	Obavještenje o ishodu postupka donijeće se u roku od 30 dana od isteka roka za podnošenje ponuda.

Shodno članu 12 stav 4 Pravilnika o načinu sprovođenja jednostavnih nabavki ("Sl. list CG", br. 61/20, 65/20, 71/20, 74/20 i 102/20), na obavještenje o ishodu postupka jednostavne nabavke nije dopuštena žalba.


XI Druge informacije
	U predmetnom postupku nabavke može da učestvuje samo privredni subjekat koji:
     1) nije pravosnažno osuđivan i čiji izvršni direktor nije pravosnažno osuđivan za neko od krivičnih djela sa obilježjima:

     a) kriminalnog udruživanja;

     b) stvaranja kriminalne organizacije;

     c) davanje mita;

     č) primanje mita;

     ć) davanje mita u privrednom poslovanju;

     d) primanje mita u privrednom poslovanju;

     dž) utaja poreza i doprinosa;

     đ) prevare;

     e) terorizma;

     f) finansiranja terorizma;

     g) terorističkog udruživanja;

     h) učestovanja u stranim oružanim formacijama;

     i) pranja novca;

     j) trgovine ljudima;

     k) trgovine maloljetnim licima radi usvojenja;

     l) zasnivanja ropskog odnosa i prevoza lica u ropskom odnosu;

     2) je izmirio sve dospjele obaveze po osnovu poreza i doprinosa za penzijsko i zdravstveno osiguranje;
3) je upisan u Centralni registar privrednih subjekata ili drugi odgovarajući registar u državi u kojoj privredni subjekat ima sjedište.
Ispunjenost uslova iz prethodnog stava dokazuje se na osnovu uvjerenja ili potvrde:

1) nadležnog organa izdatog na osnovu kaznene evidencije, u skladu sa propisima države u kojoj privredni subjekat ima sjedište, odnosno u kojoj ovlašćeno lice tog privrednog subjekta ima prebivalište,

     2) organa uprave nadležnog za poslove naplate poreza, odnosno nadležnog organa države u kojoj privredni subjekat ima sjedište,

     3) dokaza o registraciji u Centralnom registru privrednih subjekata ili drugom odgovarajućem registru, sa podacima o ovlašćenom licu privrednog subjekta.
Ponuđači su dužni da uz ponudu dostave Izjavu ponuđača o ispunjenosti uslova utvrđenih zahtjevom i nepostojanju sukoba interesa, potpisanu od strane ovlašćenog lica ponuđača, koja se sačinjava na OBRASCU 2, koji je sastavni dio ovog zahtjeva.

Naručilac će u fazi pregleda, ocjene i vrednovanja ponuda vršiti provjeru tačnosti izjave ponuđača o ispunjenosti uslova utvrđenih zahtjevom, na način što će od ponuđača koji je dostavio najpovoljniju ponudu zahtijevati da, u roku od 10 dana od dostavljanja zahtjeva, naručiocu dostavi original ili ovjerene kopije dokaza za učešće u predmetnom postupku jednostavne nabavke.

Dokazi iz tač. 1 i 3 moraju biti izdati nakon datuma objave predmetnog postupka. Ako je otvaranje ponuda do 15. u mjesecu dokaz iz tačke 2, da je ponuđač izmirio sve dospjele obaveze po osnovu poreza i doprinosa za penzijsko i zdravstveno osiguranje, mora obuhvatati izmirenje navedenih obaveza zaključno sa pretposlednjim mjesecom, a ako je otvaranje ponuda nakon 15. u mjesecu, onda ovaj dokaz mora obuhvatati i poslednji mjesec prije mjeseca otvaranja ponuda.

Ukoliko ponuđač dostavi dokaze koji nijesu validni, odnosno koji nijesu u skladu sa uslovima propisanim zahtjevom za dostavljanje ponuda, naručilac će mu uputiti dodatni zahtjev u kojem će navesti razloge nevalidnosti dostavljenih dokaza i ostaviti mu dodatni rok od pet dana za dostavljanje validnih dokaza.

Zahtjev za dostavljanje dokaza naručilac će uputiti preko ESJN-a.

Ako ponuđač, u ostavljenim rokovima, ne dostavi original ili ovjerene kopije dokaza predviđenih zahtjevom ili ne dostavi validne dokaze, smatraće se da je odustao od ponude i naručilac je dužan da pozove sljedećeg ponuđača, koji je podnio najpovoljniju ponudu, da dostavi original ili ovjerene kopije dokaza predviđenih zahtjevom ili da poništi postupak u skladu sa Pravilnikom o načinu sprovođenja jednostavih nabavki.

Ponuđač čija ponuda bude izabrana kao najpovoljnija je dužan da uz potpisan ugovor o nabavci dostavi naručiocu bezuslovnu i na prvi poziv naplativu garanciju za dobro izvršenje ugovora na iznos 10% od vrijednosti ugovora sa uračunatim PDV-om, kojom garantuje potpuno izvršenje ugovorenih obaveza, sa rokom važenja 30 dana dužim od roka izvršenja ugovora. 

Izabrani ponuđač je dužan da potpiše ugovor u roku od 10 dana od dana dostavljanja, i u istom roku vrati Naručiocu potpisan ugovor zajedno sa garancijom za dobro izvršenje ugovora.

Ukoliko izabrani ponuđač, u roku preciziranom prethodnim stavom, ne dostavi Naručiocu potpisan ugovor zajedno sa garancijom za dobro izvršenje ugovora, smatraće se da je odbio da zaključi ugovor. U tom slučaju Naručilac će pozvati sledeće rangiranog ponuđača, da dostavi originale ili ovjerene kopije dokaza za učešće, te da zaključi ugovor po proceduri planiranoj sa prvorangiranim ponuđačem. U tom slučaju sačinjava se Službena zabilješka, koja će se objaviti na elektronskom sistemu javnih nabavki (ESJN-u).


Službenik za javne nabavke                               
                          Ovlašćeno lice naručioca

 Mia Dragićević, spec.app.                                                                  Izvršni direktor

                                                                                                     Dragan Kujović, dipl.ing.

____________________
 M.P.                        ____________________    

OBRAZAC 2

Na osnovu člana 5 stav 4 Pravilnika za sprovođenje jednostavnih nabavki („Službeni list CG“, broj 61/20, 65/20, 71/20, 74/20 i 102/20) ______(ponuđač)_____ dostavlja
I Z J A V U

Kojom potvrđuje da u potpunosti ispunjava sve uslove utvrđene zahtjevom za dostavljanje ponuda za jednostavne nabavke broj:______od _________ za nabavku (vrsta i opis predmeta nabavke) procijenjene vrijednosti ____ EUR-a.

    U postupku jednostavne nabavke nijesam u sukobu interesa sa licima navedenim u Zahjevu.

Ovlašćeno lice    (ime i prezime), (svojeručni potpis) 

M.P.

1

